UKIMWI
Ukimwi ni janga hatari linalotukodelea macho. Huu ni ugonjwa hatari unaosababishwa na virusi Ugonjwa huu ni hatari sana kwa mwili wa adinasi yeyote yule. Virusi hivi hatari husababisha upungufu wa kinga mwilini.Virusi hivi vikisambaza kwa mtu yeyote yule vinasababisha upungufu wa kinga na matokeo yanaweza kuwa kifo. 
Virusi hivi vinamaliza kinga kabisa. Hivyo namaanisha kuwa kinga yako ikiharibika kuna uwezo mkubwa wa kupata ndwele zingine bali na ukimwi. Kati ya ndwele hizi ni malaria. Huu ni ugonjwa hatari unaoweza kusababisha kifo. 
Janga hili hatari huweza kusababishwa au pia kusambazwa kwa nia nyingi. Unaweza kusababishwa kwa nila kama vile wakati mama anapojifunguwa mimba damu yake haifai kuchanganyika na ile ya mwana. Ikifanyika hivyo basi mtoto huyo tayari ana virusi hivyo vya ukimwi. 
Wakati ambapo mama anamnyonyesha mwana wake, virusi hivi vinaweza kusambazwa. Hii ni kwa maana virusi hivi hupatikana kwa vitu kama vile maziwa ya mama anayeugua kutoka virusi hivi au pia kwa damu. Hii ndio maana daktari huwashauri wagonjwa wao wasinyonyeshe watoto wao kama wana virusi hivi. Siku hizi kuna maziwa yanayotengenezwa viwandani kwa ajili ya watoto wachanga ambao bado hawajaanza kula aina nyingine ya vyakula bali tu kuyanywa maziwa ya nina wake. 
Njia nyingine ambayo inachangia pakubwa kusambaza ugonjwa huu ni ngono. Hii inachangia usambazaji wa virusi hivi hasa kwa vijana wa siku hizi. Siku hizi, vijana wamepotoka na kuharibika pakubwa sana. Dunia haiko ilivyokuwa hapo awali. Ulimwengu huu umebadilika sana na kuwa vibaya. Utapata vijana wa rika ndogo wakijihusisha kwa mambo machafu kama vile ngono. 
Jambo hili si la kushangaza kamwe. Asilimia kubwa ya vijana wa dunia hii siku hizi imeharibu maisha yao kwa vitendo vya ngono. Aisee! Dunia karibu inaisha. Siku za kiama karibu zinawadia. 
Tangu kuzuka kwa ugonjwa huu mambo yamebadilika sana. Virusi hivi vimesababisha mengi sana kama vile kuna msongomano wa wagonjwa hospitalini. Wagonjwa wanaougua kutokana na virusi hivi wako hospitalini. Wengi huchoka na safari zisizokoma hospitalini. Ni kawaida siku hizi kuwapata hata watu wawili katika kitanda kimoja hospitalini. Serikali pia imejaliwa na gharama zinazohitajika. Imetumia pesa nyingi kununua vidonge hivi vya kuimarisha kinga mwilini. Hata hivyo gharama za maisha zinazidi kupanda hasa kwa wale wagonjwa. Wao hushindwa kufanya kazi kwa maana nguvu huwaishia na hii inasababisha wao kupigwa kalamu. 
Wagonjwa hawa wakipigwa kalamu hushindwa kulipa gharama za mahitaji yao. Si rahisi kumpata mtu anayeweza kukusaidia. Hata yule rafiki yako, hawezi kukukumbuka wakati huo. Ama kweli wanamantiki na wanantiki hawakutupiga mlazamlaza waliponena kuwa mla nawe hafi nawe ila mzaliwa nawe. 
Pia bila kusahau, wagonjwa hawa huonewa na kutengwa na wengine katika jamii. Pindi tu wanapogundua kuwa mtu fulani anaugua virusi vya ukimwi, wao hujitenga na wao. Uhusiano huwi ule ulivyokuwa hapo awali. 
Tusaidiane na serikali kuvipiga virusi hivi hatari. Tufanye juu chini tuwezavyo kutupilia mbali ugonjwa huu. Tujikinge kutoka vitu vinavyo usababisha kwa maana ni bora kinga kuliko tiba. Tuwashauri vijana wetu kujitenga na mambo ya anasa. Tusiyapuuze yale tunayoambiwa na tujikinge. Ama kweli tujihadhari kabla ya hatari. 

Question: Njia gani inachangia pakubwa katika uenezaji wa ukimwi
Answer: ngono